Philippus, Dei gratia Francorum rex, noverint universi presentes pariter et futuri, quod Robertus de Corteniaco et Iterius de Thociaco de discordia et de omnibus querelis que versatę erant inter eos pacem fecerunt, ita quod dictus Robertus concessit se esse hominem ligium dicti Iterii de Blanolio et de Moricornia, sicut comes Sacricesaris homo suus erat de dicta Moricornia, salva legietate dominorum suorum et ita scilicet quod domus dicti Iterii de Septfolz et domus dicti Roberti de Meobosco per voluntatem illorum duorum stantes remanebunt et illi de cetero non firmare poterunt domos inter Champinnool et Sanctum Firgeolum, et istud feodum tenet dictus Iterius de nobis cum feodo Sancti Fereoli. Quod ut firmum et stabile perseveret sigilli nostri muninime confirmamus. Actum Parisiis, anno domini M°CC° decimo mense maio.